John Cunningham
Store norske leksikon,Geografi,Oppdagelsesreiser
John Cunningham var en skotsk adelsmann og oppdagelsesreisende. Han ble i 1605 leder av en ekspedisjon på tre skip utsendt av Christian 4 for å gjenoppdage Grønland. Med skipene fulgte James Hall, som kjentmann i grønlandske farvann.
Med to av skipene, Trost og Katten, kom Cunningham inn til Grønlands vestkyst på 66½° n.br. til Kong Christians Fjord og møtte grønlendere.Det tredje skipet, Løven, kom inn til kysten av Grønland litt lenger sør, og alle tre skipene kom hjem samme høst. Cunningham deltok også i en ekspedisjon til Grønland i 1606 utsendt av Christian 4, og ledet av Godske Lindenow. Han fikk i 1619 Vardøhus i forlening.Cunningham kaltes mest Hans Kønig i Danmark og Norge. Les mer i Store norske leksikon John Cunningham i Norsk biografisk leksikon Grønlands nyere historie oppdagelsesreiser